Salonia Matidia

alias  (die 4 Iulii  nata ante annum 69; anno 119 mortua) fuit filia sororis imperatoris Traiani Ulpiae Marcianae et socrus imperatoris Hadriani. In domo Traiani vivebat et cum mater obiit anno 112 in eius locum Augusta facta est. Nomen Matidia e patre Caio Salonio Matidio  Patruino duxit. Avunculum ad expeditionem Parthicam secuta est atque eius corpus una cum Plotina Romam reportavit. Postquam anno 119 obiit et ipsa apotheosi honorata est atque inter deas relata 'diva' appellata. Hadrianus cum alios honores tum ei templum in Campo Martio dedicavit. E quo liquet Matidiam una cum Plotina et praefecto praetorio Hadriano a Traiano adoptato multum contulisse.

## De matrimoniis 
[thumb|upright=0.8|left|[Denarius in Matidiae honorem post mortem cusus, Hadriano iam imperante. Titulus DIVA AVGVSTA MATIDIA.]]
Duo mariti ei noti sunt: 1) Lucius Vibius Sabinus cui Vibiam Sabinam peperit, Hadriani imperatoris uxorem.  2) Mindius quidam cui Mindiam Matidiam alias Matidiam Minorem peperit, feminam locupletem quae Antonino Pio iam mortuo adhuc vivebat Ambo cito obierunt ita ut Matidia vidua diu manserit. Nonnulli ei tertium maritum tribuunt ita ut avia Faustinae Maioris fieret; qui et ipse non diu vixit, ut videtur.

## Numismatica 
thumb|upright=0.8|Denarius Matidiae. In aversa parte legitur PIETAS AVGVST. Nam Matidia velut imago pietatis ostenditur, hoc est amoris erga filias ceteramque familiam.
[thumb|upright=0.8|[Caput Matidiae in Museis Capitolinis servatum.]]
Primi nummi nomine Matidiae inscripti ad annum 112 referuntur. Primo in denariorum matris Marcianae Augustae aversa parte MATIDIA AVG(ustae) F(ilia) legitur sub femina sedente duobus liberis circumdata (hoc est Matidia Minore et Sabina). Matre mortua caput Matidiae cum titulo MATIDIA AVG(usta) DIVAE MARCIANAE F(ilia) tam in aureis quam in sestertiis aut denariis expressum est. In aversa parte Pietatis figurae stanti adsimulatur cum duabus filiabus. Mortua Matidia et consecrata, iam regnante Hadriano, idem caput comitatur titulus DIVA AVGVSTA MATIDIA et in aversa parte CONSECRATIO legitur cum aquila in sceptro stante.  In aureo cum Plotina quoque consociata est, regnante Hadriano.

Et in Asia Minore nummi Graeci effigie Matidiae signati sunt.

## Notae 
## Plura legere si cupis 
[thumb|upright=0.8|[Denarius consecrationis cum aquila.]]
* Marie-Thérèse Raepsaet-Charlier, *Prosopographie des femmes de l’ordre senatorial (Ier–IIe siècles).* Lugduni Batavorum, Peeters, 1987: 681 Recensio critica
*Mary T. Boatwright, "The Imperial Women of the Early Second Century A.C.", *The American Journal of Philology*, 1991: 513-540
*F. Cenerini, “Pompeia Plotina e Ulpia Marciana: le donne di Traiano”, in L. Zerbini(cur.), ''Traiano l'Optimus Princeps*, Treviso, Unibrè, 2019: 9-25.
*María Pilar González-Conde Puente, "El proceso de formación de la política dinástica de Trajano", *Dialogues d'histoire ancienne*, 2015: 127-148
*James H. Oliver, "The Divi of the Hadrianic Period", *The Harvard Theological Review'', Vol. 42, 1949: 35-40
*P. A. Roche, "The Public Image of Trajan's Family", *Classical Philology*, 2002: 41-60
*Karl Strobel, *Kaiser Traian. Eine Epoche der Weltgeschichte*, Friedrich Pustet, 2010 Recensio critica
*Hildegard Temporini, *Die Frauen am Hofe Trajans. Ein Beitrag zur Stellung der Augustae im Principat*, De Gruyter, 1978 Recensio critica Nonnullae paginae apud Guglum librorum
 Traiani imperatoris et eius sororis.]]

## Nexus externi 
*Vicimedia communia plura habent quae ad Saloniam Matidiam pertinent.
*De honoribus Matidiae ab Hadriano collatis
*Nummi Matidiae in Museo Britannico
*Enciclopedia delle donne

Categoria:Gens Matidia
Categoria:Gens Salonia
Categoria:Hadrianus
Categoria:Augustae
Categoria:Mortui 119
Categoria:Mulieres
Categoria:Nati saeculo 1
Categoria:Romani antiqui
Categoria:Traianus